Diari Oficial de la Generalitat Valenciana


Sumari del DOGV 7253, del 11-04-2014 (2014/3124)

RESOLUCIÓ de 3 d'abril de 2014, de la Universitat Miguel Hernández, per la qual es disposa la publicació de l'oferta d'ocupació pública per a l'any 2014, referida a personal dels cossos docents universitaris.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7253

Data del DOGV
:   11-04-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/3124


Data del document
:   03-04-2014

Organisme emissor
:   Universitat Miguel Hernández d'Elx

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 3 d'abril de 2014, de la Universitat Miguel Hernández, per la qual es disposa la publicació de l'oferta d'ocupació pública per a l'any 2014, referida a personal dels cossos docents universitaris. [2014/3124]  
Per la Resolució del rector de data 3 d'abril de 2014, s'ha disposat el següent:  
  
«Atès el que disposa l'article 81 de la Llei Orgànica 6/2011, de 21 de desembre, d'Universitats, modificada per la Llei Orgànica 4/2007, de 12 d'abril, així com en l'article 21 de la Llei 22/2013, de 23 de desembre, de Pressupostos Generals de l'Estat per a l'any 2014, que assenyala la taxa de reposició autoritzada en un 10 per cent dels cessaments d'empleats fixos durant l'any 2013.  
En aplicació del que disposa l'article 21.5 de l'esmentada Llei de Pressupostos Generals de l'Estat per a l'any 2014, en el qual s'estableix que les places resultants de la taxa de reposició d'efectius definida en l'apartat 1.3 s'han incloure en una oferta d'ocupació pública.  
  
Atès el que disposa l'article 70 de la Llei 7/2007, de 12 d'abril, de l'Estatut Bàsic de l'Empleat Públic, referit a l'oferta d'ocupació pública.  
  
A la vista de l'Acord del Consell de Govern de la Universitat Miguel Hernández d'Elx, de 26 de març de 2014, pel qual s'aprova l'oferta d'ocupació pública per a l'any 2014 de places de cossos docents universitaris de la Universitat Miguel Hernández d'Elx, de conformitat amb la taxa de reposició autoritzada i una vegada obtinguda l'autorització de la Conselleria d'Educació, Cultura i Esport.  
  
Fent ús de les potestats i funcions conferides pels Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, modificats pel Decret 105/2012, de 29 de juny, del Consell, i de les competències que dimanen dels articles 20 i següents de la Llei Orgànica 6/2001, d'Universitats, modificada per la Llei Orgànica 4/2007, de 12 d'abril, aquest Rectorat resol:  
  
Primer  
Publicar en el Boletín Oficial del Estado i en el Diari Oficial de la Comunitat Valenciana l'oferta d'ocupació pública per a l'any 2014, referida a personal dels cossos docents universitaris, aprovada per l'Acord del Consell de Govern de 26 de març de 2014, i que figura com annex a aquesta resolució.  
  
Segon  
Seguint el que disposa l'article 70.1 de l'Estatut Bàsic de l'Empleat Públic, el termini màxim per a la convocatòria del procés selectiu previst en aquesta oferta és de dos anys, a comptar a partir de la publicació d'aquesta resolució.  
Contra aquesta resolució, que exhaureix la via administrativa, es pot interposar recurs de reposició en el termini d'un mes, a partir de l'endemà de la publicació, davant del mateix òrgan que va dictar la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos, comptats a partir de l'endemà de la publicació».  
  
  
Elx, 3 d'abril de 2014.- El rector: Jesús Tadeo Pastor Ciurana.  
  
  
ANNEX I  
  
Tipus de concurs: concurs d'accés.  
Codi de la plaça: DF2397.  
Categoria: professor titular d'universitat.  
Àrea de coneixement: Química Física.  
Activitats docents i investigadores: docència i investigació en Química Física.